《和乐天感鹤》
唐代·元稹

我有所爱鹤，毛羽霜雪妍。秋霄一滴露，声闻林外天。

自随卫侯一，遂入大夫轩。云貌久已隔，玉音无复传。

吟君感鹤操，不觉心惕然。无乃予所爱，误为微物迁。

因兹谕直质，未免柔细牵。君看孤松树，左右萝茑缠。

既可习为饱，亦可薰为荃。期君常善救，勿令终弃捐。

作者简介：元稹（779年－831年，或唐代宗大历十四年至文宗大和五年），字微之，别字威明，唐洛阳人（今河南洛阳）。父元宽，母郑氏。为北魏宗室鲜卑族拓跋部后裔，是什翼犍之十四世孙。早年和白居易共同提倡“新乐府”。世人常把他和白居易并称“元白”。